REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 011-835/21

09. jun 2021. godine

B e o g r a d

NARODNA SKUPŠTINA

Odbor za pravosuđe, državnu upravu i lokalnu samoupravu, na 18. sednici održanoj 09. juna 2021. godine, razmotrio je **Predlog zakona o Nacionalnoj bazi podataka za sprečavanje i borbu protiv terorizma, koji je podnela Vlada (broj 011-835/21 od 13. maja 2021. godine)**, u načelu.

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu podnosi

IZVEŠTAJ

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati **Predlog zakona o Nacionalnoj bazi podataka za sprečavanje i borbu protiv terorizma**, u načelu.

Za izvestioca Odbora na sednici Narodne skupštine određen je Đorđe Dabić, član Odbora.

 PREDSEDNIK

 Vladimir Đukanović

REPUBLIKA SRBIJA

NARODNA SKUPŠTINA

Odbor za pravosuđe, državnu upravu

i lokalnu samoupravu

09. jun 2021. godine

B e o g r a d

PREDSEDNIKU

NARODNE SKUPŠTINE

 Odbor za pravosuđe, državnu upravu i lokalnu samoupravu, na 18. sednici održanoj 09. juna 2021. godine, razmotrio je dopis Mirjane Istrat, predsednika Prekršajnog suda u Zrenjaninu (118-978/21 od 04. juna 2021. godine), kojim obaveštava Narodnu skupštinu da dana 22. jula 2021. godine ispunjava uslove za starosnu penziju, te traži da Narodna skupština donese odluku o prestanku funkcije predsednika suda na lični zahtev, čime su nastupili zakonski razlozi propisani članom 74. stav 1. Zakona o sudijama („Službeni glasnik RS“, 116/08, 58/09 - US, 104/09, 101/10, 8/12 - US, 121/12, 124/12 - US, 101/13, 108/13 - dr. zakon, 111/14 - US, 117/14, 40/15, 63/15 - dr. propis, 106/15, 63/16 - US, 47/17), za prestanak funkcije predsednika suda.

 Za predstavnika Odbora na sednici Narodne skupštine određen je Đorđe Dabić, član Odbora.

 PREDSEDNIK

 Vladimir Đukanović